यह एक बोगस और बकवास मुद्दा था। अपने आप में नहीं बल्कि जिस तरह से बिसात पर पासा बनाकर फेंका गया, उससे समझ गया था कि यह बोगस मुद्दा है। आज जब एक अंग्रेज़ी अख़बार में छोटी सी ख़बर देखी तो समझ आ गया कि मेरा मानना कितना सही थी । चुनाव आयुक्त ने कहा है कि 2019 में लोकसभा और राज्यों के चुनाव एक साथ कराना संभव नहीं है। चुनाव आयुक्त ने कहा कि एक साल तो कानून बनाने में लग जाएगा। उसके बाद चुनाव आयोग को भी तैयारी करने के लिए वक्त चाहिए। फिलहाल हम लोकसभा का ही चुनाव सोच कर 2019 की तैयारी कर रहे हैं।